Stephanie Hsu

Stephanie Ann Hsu (født 25. november 1990) er en amerikansk skuespiller og sanger. Hsu er utdannet ved Tisch School of the Arts og begynte sin karriere i eksperimentelt teater før hun stod på Broadway-scener, og var blant annet første i rollene som Christine Canigula i Be More Chill (2015–2019) og Karen i SpongeBob SquarePants: The Broadway Musical (2016–2017).

Hun mottok en spesiell mengde kritikerros og en Oscar-nominasjon for «beste kvinnelige birolle» for hennes roller som Joy Wang og Jobu Tupaki i filmen Everything Everywhere All at Once (2022). På TV er hun kjent for hennes gjengående roller i The Marvelous Mrs. Maisel (2019–) og Awkwafina Is Nora from Queens (2020–2021).

Oppvekst 
Hsu er født i Torrance i California, og hennes mor var en aleneforelder. Mormoren hennes flyttet fra Fastlands-Kina til Taiwan for å rømme fra Kinas kommunistparti. Hsus mor flyttet som tenåring til USA for å få en bedre utdanning. Hsu gikk på Palos Verdes Peninsula High School. Hun flyttet til Brooklyn for å forfølge en teaterkarriere, og fullførte sin utdanning ved Tisch School of the Arts i 2012. Hun øvde seg også ved Atlantic Theater Company.

Karriere 
Hsus karriere begynte i eksperimentelt teater og komikk. Fra 2013 til 2015 var Hsu sporadisk med i MTVs reality- og komedieserie Girl Code. Hennes første faste rolle var som Joy Armstrong i Hulu-serien The Path.

Hsu ble ringt inn for den første opplesingen av manuset til The SpongeBob Musical (en musikal basert på animasjonsserien Svampebob Firkant) i 2012 for å lese linjene til Karen, en antropomorf datamaskin. Hun spilte senere figuren på scenen i Chicago i 2016 før hun gjorde sin Broadway-debut i 2017.

Hsu var samtidig å se i rollen som Christine Canigula i den første oppstillingen av Be More Chill ved teateret Two River Theater i Red Bank i New Jersey. Hun ble også å se i samme rolle ved off-Broadway-oppstillingen ved Pershing Square Signature Center i 2018, samt Broadway-oppstillingen ved Lyceum Theatre i 2019. Hun mottok Lucille Lortel- og Drama Desk Award-nominasjoner for hennes opptreden.

I 2019 ble Hsu med i den regulære rollebesetningen for Amazon Prime-serien The Marvelous Mrs. Maisel, i tredje sesong, som Mei Lin. Hun og resten av rollebesetningen mottok «SAG Award for Best Ensemble in a Comedy Series» i 2020. I 2020 var hun med i indiefilmen Asking for It.

Hennes gjennombruddsrolle kom i 2022, hvor Hsu spilte i rollene Joy Wang, den deprimerte datteren til Michelle Yeohs figur, og den nihilistiske antagonisten Jobu Tupaki i A24s absurdistiske komedie-dramafilm Everything Everywhere All at Once. Filmen ble først vist ved South by Southwest i 2022, der den ble svært godt mottatt, og Hsus opptreden ble møtt med ros fra kritikere og seere. Hun mottok prisen «Independent Spirit Award for Best Breakthrough Performance» og ble nominert for Critics’ Choice Awards, Screen Actors Guild Award og Oscar for beste kvinnelige birolle.

I april 2021 ble det kunngjort at Hsu skulle spille i Adele Lims kommende film, Joy Ride. Samme måned ble det også kunngjort at Hsu skulle ha en gjesterolle i Rian Johnson og Natasha Lyonnes Peacock-serie Poker Face. Hun er også forventet i Disney+-serien American Born Chinese, hvor hun igjen arbeider med Yeoh og Ke Huy Quan (begge var også i Everything Everwhere All At Once).

Filmografi

Film

Fjernsyn

Nettserier

Sceneroller

Referanser

Eksterne lenker 
 
 

Alumni fra Tisch School of the Arts
Skuespillere fra USA
Personer fra Torrance
Oscar-vinnere (birolle)
Screen Actors Guild Award